**…………sz. napirend**

**Előterjesztve:**

Közoktatási, Közművelődési, Sport,

Egészségügyi, Szociális és Lakásügyi Bizottsághoz

**E L Ő T E R J E S Z T É S**

# a Képviselő-testület 2021. június 24-ei rendes ülésére

**Tárgy**: Javaslat a II. Kerületi Kulturális Közhasznú Nonprofit Kft. ügyvezetői tisztségének betöltésére szóló pályázat kiírására

**Készítette:** Ötvös Zoltán

intézményirányítási osztályvezető s.k.

**Egyeztetve:** Vargáné Luketics Gabriella

Humánszolgáltatási Igazgatóság igazgató s.k.

**Látta**: ………………………………….

dr. Szalai Tibor

jegyző

…………………………………….

dr. Silye Tamás

jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a Budapest Főváros II. Kerületi Önkormányzat Képviselő-testülete feladat- és hatáskörében eljárva a Polgármester a 97/2021.(IV.29.) és 98/2021.(IV.29.) határozatokkal döntött a II. Kerületi Kulturális Közhasznú Nonprofit Kft. ügyvezető Dolhai István munkaviszonyának 2021. április 30-val – közös megegyezéssel történő – megszüntetéséről, ezzel egyidejűleg határozott időre, 2021. május 1. – 2021. július 15-ig megbízta Dolhai Istvánt a Kft. ügyvezetői teendőinek ellátásával.

Az ügyvezetői megbízatás közelgő lejártára tekintettel szükséges, hogy alapítóként a Képviselő-testület döntsön a tisztség betöltéséről.

Javasoljuk a Képviselő-testületnek, hogy a II. Kerületi Kulturális Közhasznú Nonprofit Kft. ügyvezetői tisztség betöltésére pályázatot írjon ki.

Jelen előterjesztésünk mellékletében javaslatot teszünk a pályázati felhívás tartamára.

A pályázati felhívásban szükséges megjelölni a munkakör betöltésével kapcsolatos valamennyi releváns információt, így

* a Kft. székhelyét, telephelyeit,
* a Kft. tevékenységi körét,
* az ügyvezető feladatait,
* az ügyvezetői tisztség betöltésének feltételeit,
* az ügyvezető bérezését,
* a pályázat benyújtásának határidejét,
* a pályázat benyújtásának helyét, módját,
* a pályázat elbírálásának rendjét,
* a pályázati kiírás közzétételének helyét.

A pályázat benyújtásának, elbírálásának és eredményes lezárásának időpontjáig az ügyvezetői teendők ellátására 2021. július 16-tól a pályázat eredményes lezárásáig, de legkésőbb 2021. október 31-éig Ráski György általános igazgató helyettest javasoljuk megbízni.

Fentiekre tekintettel kérem a tisztelt Képviselő-testületet a határozati javaslatok elfogadására.

**H a t á r o z a t i j a v a s l a t o k**

**1.)**

A Képviselő-testület úgy dönt, hogy a II. Kerületi Kulturális Közhasznú Nonprofit Kft. ügyvezetői tisztség betöltésére – a határozat melléklete szerint tartalommal – pályázatot hirdet.

A Képviselő-testület felkéri a polgármestert a pályázati felhívás közzétételére.

**Felelős:** Polgármester

**Határidő:** 2021. azonnal

*A határozati javaslat elfogadása egyszerű többségű szavazást igényel.*

**2.)**

A Képviselő-testület úgy dönt, hogy a II. Kerületi Kulturális Közhasznú Nonprofit Kft. ügyvezetői teendők ellátásával – munkabérének változatlanul hagyása mellett - 2021. július 16-tól a vezetői pályázat eredményes lezárásáig, de legkésőbb 2021. október 31-éig megbízza Ráski György általános igazgató helyettest.

A Képviselő-testület a Polgármester útján felkéri a Társaság ügyvezetőjét a változások cégnyilvántartáson történő átvezetése érdekében szükséges intézkedések megtételére.

**Felelős:** Polgármester

**Határidő:** 2021. október 31.

*A határozati javaslat elfogadása minősített többségű szavazást igényel.*

B u d a p e s t, 2021. június 23.

Berg Dániel

alpolgármester s.k.

1. sz. határozat melléklete

**PÁLYÁZATI FELHÍVÁS**

a Budapest Főváros II. Kerületi Önkormányzat 100%-os tulajdonában lévő

**II. Kerületi Kulturális Közhasznú Nonprofit Korlátolt Felelősségű Társaság**

(1024 Budapest, Marczibányi tér 5/a.)

**ÜGYVEZETŐI TISZTSÉG**

**betöltésére**

**A Társaság székhelye**: 1024 Budapest, Marczibányi tér 5/a.

A társaság székhelye egyben a központi ügyintézés helye is.

telephelyei: 1028 Budapest, Templom u. 2-10.

1028 Budapest, Temető u. 65.

1027 Budapest, Kapás u. 55.

1028 Budapest, Hidegkúti út 216.

1024 Budapest, Baka u. 5. fszt.4.

**A Társaság tevékenységi körei:**

## *A társaság által végzett közhasznú tevékenységek:*

**kulturális tevékenység:**

* **9001’08 Előadó-művészet /közhasznú főtevékenység/**
* 9002’08 Előadó-művészetet kiegészítő tevékenység
* 9003’08 Alkotóművészet
* 9004’08 Művészeti létesítmények működtetése

**Oktatás, ismeretterjesztés, szabadidős tevékenység**

* 8532’08 Szakmai középfokú oktatás
* 8552’08 Kulturális képzés
* 8559’08 Máshova nem sorolt egyéb oktatás
* 0312’08 Édesvízi halászat
* 0322’08 Édesvízihal-gazdálkodás
* 5914’08 Filmvetítés
* 9319’08 Egyéb sporttevékenység
* 9329’08 Máshova nem sorolt egyéb szórakoztatás, szabadidős tevékenység
* 9499’08 Máshova nem sorolt egyéb közösségi, társadalmi tevékenység

**A társaság által a vállalkozási tevékenység körében a közhasznú feladatok megvalósítása érdekében folytatott tevékenységi körök a TEÁOR ’08 alapján**:

* 1820’08 Egyéb sokszorosítás
* 4724'08 Kenyér-, pékáru-, édesség-kiskereskedelem
* 4725'08 Ital-kiskereskedelem
* 4729'08 Egyéb élelmiszer-kiskereskedelem
* 4761'08 Könyv-kiskereskedelem
* 4762'08 Újság-, papíráru-kiskereskedelem
* 4775'08 Illatszer-kiskereskedelem
* 4778'08 Egyéb m.n.s. új áru kiskereskedelme
* 4799’08 Egyéb nem bolti, piaci kiskereskedelem
* 5610'08 Éttermi, mozgó vendéglátás
* 5621'08 Rendezvényi étkeztetés
* 5630'08 Italszolgáltatás
* 5629'08 Egyéb vendéglátás
* 5811'08 Könyvkiadás
* 5814'08 Folyóirat, időszaki kiadvány kiadása
* 5819'08 Egyéb kiadói tevékenység
* 5911'08 Film-, video-, televízióműsor-gyártása
* 5912'08 Film-, videógyártás, televíziós műsorfelvétel utómunkálatai
* 5920'08 Hangfelvétel készítése, kiadása
* 6311'08 Adatfeldolgozás, web-hoszting szolgáltatás
* 6399'08 M.n.s. egyéb információs szolgáltatás
* 6820'08 Saját tulajdonú, bérelt ingatlan bérbeadása, üzemeltetése
* 7022'08 Üzletviteli, egyéb vezetési tanácsadás
* 7021'08 PR, kommunikáció
* 7220'08 Társadalomtudományi, humán kutatás, fejlesztés
* 7311'08 Reklámügynöki tevékenység
* 7312'08 Médiareklám
* 7410'08 Divat-, formatervezés
* 7420'08 Fényképészet
* 7430'08 Fordítás, tolmácsolás
* 7490'08 M.n.s. egyéb szakmai, tudományos, műszaki tevékenység
* 7722'08 Videókazetta, lemez kölcsönzése
* 7729'08 Egyéb személyi használatú, háztartási cikk kölcsönzése
* 7739’08 Egyéb gép, tárgyi eszköz kölcsönzése
* 7740'08 Immateriális javak kölcsönzése
* 7912’08 Utazásszervezés
* 7990’08 Egyéb foglalás
* 8211'08 Összetett adminisztratív szolgáltatás
* 8219'08 Fénymásolás, egyéb irodai szolgáltatás
* 8230'08 Konferencia, kereskedelmi bemutató szervezése
* 8299'08 M.n.s. egyéb kiegészítő üzleti szolgáltatás
* 8560'08 Oktatást kiegészítő tevékenység
* 9103'08 Történelmi hely, építmény, egyéb látványosság működtetése
* 5520’08 Üdülési, egyéb átmeneti szálláshely-szolgáltatás
* 4311’08 Bontás
* 4312’08 Építési terület előkészítése

**Ügyvezető feladata:**

Ügyvezető a feladatait teljes jogkörrel önállóan látja el, szervezi meg. Feladat ellátása során teljes anyagi és büntetőjogi felelősséggel tartozik.

Képviseli a Társaságot a hatóságok, valamint harmadik személyekkel szemben.

A Társaság munkavállalói felett gyakorolja a munkáltatói jogokat.

Az ügyvezető az ügyvezetést munkaviszonyban látja el, és azt köteles személyesen ellátni.

Feladata a cégjegyzékbe bejegyzett jogoknak, tényeknek és adatoknak és ezek változásának,

valamint a törvényben előírt más adatoknak a cégbírósági bejelentése, a jogszabály által előírt okiratok letétbe helyezése.

**Az ügyvezetői tisztség betöltésének feltételei:**

* felsőfokú végzettség,
* magyar állampolgárság,
* kulturális területen szerzett, legalább 5 éves gyakorlat, kiemelkedő közművelődési tevékenység,
* nonprofit vagy forprofit szervezet vezetésében, működtetésében szerzett gyakorlat,
* minimum 5 (öt) év vezetői tapasztalat,
* B kategóriás jogosítvány,
* a vezető tisztségviselővel szemben a jogszabály által meghatározott követelményeknek történő megfelelés, valamint nem állnak fenn a vezető tisztségviselőkkel szemben jogszabályban meghatározott kizáró okok,
* büntetlen előélet, nem áll vezető tisztségviselői foglalkozástól eltiltás, illetve a jogi személy által végezhető tevékenység folytatását kizáró foglalkozástól eltiltás hatálya alatt, valamint nem áll vezetői tisztségviselői tevékenységtől eltiltó határozat hatálya alatt
* vagyonnyilatkozat-tételi kötelezettség teljesítésének vállalása.

**A pályázathoz csatolandó iratok, dokumentumok:**

* részletes szakmai önéletrajz,
* motiváció levél,
* a Társaság vezetésére vonatkozó szakmai elképzelések bemutatása,
* fizetési igény megjelölése,
* érvényes hatósági erkölcsi bizonyítvány,
* iskolai végzettséget, képzettsége igazoló okiratok másolatai, szakmai és vezetői gyakorlatának igazolása,
* nyilatkozat arról, hogy a pályázati anyagban foglalt személyes adatainak pályázati eljárással összefüggő kezeléséhez hozzájárul,
* nyilatkozat arról, hogy nem állnak fenn a vezető tisztségviselőkkel szemben jogszabályban meghatározott kizáró okok,
* nyilatkozat arról, hogy nem áll vezető tisztségviselői foglalkozástól eltiltás, illetve a jogi személy által végezhető tevékenység folytatását kizáró foglalkozástól eltiltás hatálya alatt, valamint nem áll vezetői tisztségviselői tevékenységtől eltiltó határozat hatálya alatt
* nyilatkozat arról, hogy sikeres pályázat esetén az egyes vagyonnyilatkozat-tételi kötelezettségekről szóló 2007. évi CLII. törvény alapján vagyonnyilatkozat-tételi kötelezettségének eleget tesz.

**Az ügyvezető bérezése:**

A bérezés és személyi juttatások megállapítása a felek közötti megállapodás alapján történik.

**A pályázat benyújtásának véghatárideje:** 2021. augusztus 16.

**A pályázat elbírálásának időpontja:** 2021. szeptember 15-ig

**A pályázat benyújtásának helye, módja:**

Postán:

Őrsi Gergely polgármester, II. kerületi Önkormányzat, 1024 Budapest, Mechwart liget 1. – a borítékra ráírva: pályázat ügyvezetői tisztség betöltésére

Elektronikusan a következő e-mail címre: racz.edit@masodikkerulet.hu

**A pályázat elbírálásának rendje:**

A pályázókat szakértelemmel rendelkező tagokból álló bizottság hallgatja meg, a bizottság javaslatot fogalmaz meg a pályázók alkalmasságáról, az ügyvezetői tisztség betöltéséről a Budapest Főváros II. Kerületi Önkormányzat Képviselő-testület dönt.

**A pályázati felhívás közzétételének helye:**

Az Önkormányzat honlapja - www.masodikkerulet.hu.

**A Budapest II. Kerületi Önkormányzat fenntartja magának a jogot, hogy a pályázatot eredménytelennek nyilvánítsa.**